cyanic-selkie/wikianc huggingface dataset:
தாயனூர் ஊராட்சி (விழுப்புரம்)
சான்றுகள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புண்ய சீனிவாஸ்
புண்ய சீனிவாஸ் (Punya Srinivas) இவர் ஓர் தொழில்முறை வைனிகா மற்றும் பாடகராவார். சென்னை இசை அகாடமியைச் சேர்ந்த திருமதி ஜெயலட்சுமி என்பவரிடம் தனது 6 வயதிலிருந்தே இசைப் பயிற்சியை தொடங்கினார். பின்னர் வீணையில் புகழ்பெற்ற வீணை கலைஞர் ஈ காயத்ரியின் தாயார் விதுஷி திருமதி. கமலா அசுவத்தாமாவிடம் பயிற்சி பெற்றார். இவர் தற்போது சங்க கால ஆச்சார்யா சுகுணா வரதாச்சாரியிடமிருந்து கருநாடக இசையின் மேம்பட்ட அம்சங்களைத் தொடர்கிறார். முனைவர் அகஸ்டின் பால் என்பவரின் மேற்கத்திய பாரம்பரிய இசையையும் இவர் வெளிப்படுத்துகிறார். ஒரு திறமையான மிருந்தங்கக் கலைஞரான இவரது கணவர், டி. ஏ. சீனிவாஸ் வழக்கமாக இவரது இசை நிகழ்ச்சிகளில் இவருடன் இணைந்து நிகழ்ச்சிகளைல் கலந்து கொள்கிறார்.
தொழில்
இவரது 20ஆவது வயதில் அகில இந்திய வானொலியின் 'ஏ' தரக் கலைஞராக அறிவிக்கப்பட்டார். சென்னையில் உள்ள அனைத்து முக்கிய சபாக்களிலும் இசை நிகழ்ச்சிகளை நிகழ்ச்சிகளை நிகழ்த்தியுள்ள இவர், ஐதராபாத், திருவனந்தபுரம், பெங்களூர், மும்பை, தில்லி, கொல்கத்தா மற்றும் ஐரோப்பா, பெல்ஜியம், ஐக்கிய அமெரிக்கா, சிங்கப்பூர், நியூ யார்க், லண்டன், துபாய், பிரான்ஸ், இஸ்ரேல் எருசலேம் போன்ற இடங்களில் தனது இசை நிகழ்ச்சிகளை நிகழ்த்தியுள்ளார்.
பணிகள்
"வீணா இன் வியன்னா" என்ற இசைத் தொகுப்பினை இவர் தொடங்கினார். இது இந்திய கருவியான வீணைக்கு மாறுபட்ட பரிமாணத்தை அளித்தது. இது உலகளாவிய வெற்றியைப் பெற்றது. இவர் அதை "சவுண்ட் ஆஃப் ஸ்வான்" என்ற மற்றொரு இசைத் தொகுப்புடன் தொடர்ந்தார்
இசைத்தொகுப்புகள்
சிதார் மேதை ரவிசங்கர் தனது மதிப்புமிக்க ஆல்பமான "சான்ட்ஸ்" என்பதில் இசையமைக்க (பீட்டில்ஸ் ஜார்ஜ் ஹாரிசன் தயாரித்தது) ஒரு வாய்ப்பை இவருக்கு வழங்கினார்.
வீணாவை வரம்பற்ற கருவியாகக் குறிக்கும் புண்ய சீனிவாஸ் லட்சியம், கமகம் அமைப்புக்கு பெயர் பெற்ற பாரம்பரிய இந்திய பாரம்பரிய கருவியில் அசல் மேற்கத்திய மதிப்பெண்களை அடைவதற்கு கடுமையாக உழைக்கிறார். இவர் சமீபத்தில் சென்னையில் வயலின் மேதை வி. எஸ். நரசிம்மனுடன் வயலின் இசை நிகழ்ச்சியை அரங்கம் நிறைந்த நிகழ்ச்சியில் நிகழ்த்தினார்.
வெளி இணைப்புகள்
பகுப்பு:வாழும் நபர்கள் பகுப்பு:சென்னை இசைக்கலைஞர்கள்
காரிமங்கலம் ஆஞ்சிநேயர் கோயில்
காரிமங்கலம் ஆஞ்சிநேயர் கோயில் தமிழ்நாட்டில் கிருஷ்ணகிரி மாவட்டம், காரிமங்கலம் என்னும் ஊரில் அமைந்துள்ள ஆஞ்சநேயர் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மார்கழி மாதம் அனுமன் ஜெயந்தி முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள ஆஞ்சநேயர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
புல்வாமா தாக்குதல் 2019
2019 புல்வாமா தாக்குதல் என்பது இந்தியாவின், சம்மு காசுமீர், புல்வாமா மாவட்ட அவந்திபோரா பகுதியில் ஸ்ரீநகர் ஜம்மு தேசிய நெடுஞ்சாலையில், மத்திய சேமக் காவல் படையினர் சென்று கொண்டிருந்த வாகனங்கள் மீது 2019 பிப்ரவரி 14 ஆம் நாள் நடந்த தற்கொலைத் தாக்குதல் ஆகும். இத்தாக்குதலில் 40 பாதுகாப்புப் படையினரும், தற்கொலை தீவிரவாதி ஒருவரும் உயிரிழந்தனர். இத்தாக்குதலுக்கு ஜெய்சு-இ-முகமது என்ற தீவிரவாதக் குழு பொறுப்பேற்றது.
பின்னணி
2015 ஆம் ஆண்டுக்குப் பிறகு இந்தியப் பாதுகாப்புப் படையின் மீது பாக்கிஸ்தான் ஆதரவு ஆயுதக்குழுக்களின் தற்கொலைத் தாக்குதல்கள் அதிகரித்தன. 2015 சூலை மாதத்தில் துப்பாக்கி ஏந்திய மூவர் குர்தாஸ்பூர் மாவட்டத்தில் பேருந்து மற்றும் காவல் நிலையத்தைத் தாக்கினர். 2016 சனவரியில் துப்பாக்கியுடன் பதான்கோட் வான் படை நிலையத்தில் தாக்குதல் நடந்தது. 2016 பிப்ரவரி மற்றும் ஜூன் காலகட்டத்தில் எட்டு இராணுவத்தினர் பொம்பொரி தாக்குதலில் உயிரிழந்தனர். 2016 செப்டம்பரில் இந்திய இராணுவப் பட்டாளத் தலைமையகத்தில் நிகழ்ந்த யூரி தாக்குதலில் 19 படையினர் உயிரிழந்தனர். 2017 டிசம்பர் 31 இல் லெத்திபோரா கமொண்டோ பயிற்சி நிலையத்தில் நடந்த தாக்குதலில் ஐந்து பாதுகாப்பு அதிகாரிகள் உயிரிழந்தனர்.
தாக்குதல்
2019 பிப்ரவரி 14 ஆம் நாள் 78 பேருந்துகளில் மொத்தம் 2,547 மத்திய சேமக் காவல் படையினர் (சி.ஆர்.பி.எப்) ஸ்ரீநகரிலிருந்து ஸ்ரீநகர் ஜம்மு தேசிய நெடுஞ்சாலைவழியாக ஜம்மு காஷ்மீர் சென்று கொண்டிருந்தனர். ஜம்முவிலிருந்து கிளம்பிச் செல்லும் வழியில் இந்திய நேரப்படி 15:15 மணியளவில் லெத்திபோரா மற்றும் அவந்திபோரா பகுதிகளுக்கருகே மகேந்திரா ஸ்கார்பியோ வகை சிற்றுந்தொன்று படையினரின் பேருந்து ஒன்றில் மோதி வெடித்தது. இந்தச் சிற்றுந்தில் சுமார் 350 கிலோ எடைகொண்ட வெடிபொருட்கள் இருந்ததாகவும், அதனை அதில் அகமது தார் என்பவர் ஓட்டிவந்ததாகவும் விசாரணையில் தெரியவந்தன. இந்தத் தாக்குதலில் 76 ஆவது பட்டலியனைச் சேர்ந்த நாற்பதிற்கும் மேற்பட்ட காவல்படையினர் இறந்ததாகச் செய்திகள் தெரிவித்தன. இத்தாக்குதலை ஏற்படுத்திய அதில் அகமது தார் என்பவர் ககபோரா பகுதியைச் சேர்ந்த 20 வயதுடையவராவார். இத்தாக்குதலுக்குப் பாக்கிஸ்தானிய ஆயுதக்குழுவான ஜெய்ஸ்-இ-முகமது பொறுப்பேற்று, அதில் அகமத்தின் காணொளியையும் வெளியிட்டது. அந்தக் காணொளியில் “ஒரு வருடத்திற்கு முன்பு, நான் ஜெய்ஷில் இணைந்தேன். நீண்ட காத்திருப்பிற்கு பின்பு இந்த தாக்குதலை நடத்தியுள்ளேன். இந்த வீடியோவை நீங்கள் காணும் போது, நான் சொர்க்கத்தில் மகிழ்ச்சியுடன் இருப்பேன்” என்று கூறியுள்ளார். 1989 ஆம் ஆண்டிற்குப் பின்னர் பாதுகாப்புப் படையினர் மீது நிகழ்ந்த கொடூரமான தாக்குதலாக பிபிசி செய்தி நிறுவனம் குறிப்பிட்டது.
உத்தரப்பிரதேசத்தைச் சேர்ந்த பன்னிரண்டு வீரர்களும், ராஜஸ்தானைச் சேர்ந்த ஐந்து வீரர்களும், பஞ்சாப் மாநிலத்தைச் சேர்ந்த நான்கு வீரர்களும், தமிழ் நாடு, மேற்கு வங்கம், மகாராஷ்டிரா, உத்தரகாண்ட், ஒடிசா மற்றும் பீகார் மாநிலங்களைச் சேர்ந்த தலா இரண்டு வீரர்களும், அஸ்ஸாம், கேரளா, கருநாடகா, மத்தியப் பிரதேசம், இமாச்சல் பிரதேசம் மற்றும் ஜம்மு & காஷ்மீர் மாநிலங்களைச் சேர்ந்த தலா ஒரு வீரர்களும் இத்தாக்குதலில் இறந்துள்ளதாக அடையாளம் காணப்பட்டனர். அதில் தூத்துக்குடி மாவட்டம் சவலாப்பேரியைச் சேர்ந்த கணபதி என்பவரது மகன் க. சுப்பிரமணியன்(28) மற்றும் அரியலூர் மாவட்டம், கார்குடியைச் சேர்ந்த சின்னையன் என்பவரது மகன் சி. சிவசந்திரன் என்பவர்கள் தமிழ்நாட்டைச் சேர்ந்த வீரர்களாவார்கள்.
விசாரணை
தேசிய புலனாய்வு முகமை ஜம்மு காஷ்மீர் காவல்துறையுடன் இணைந்து விசாரணை செய்து வருகின்றது.
இந்தியா
இந்திய பிரதமர் நரேந்திர மோடி தனது கடுமையான கண்டனைத்தைப் பதிந்து, வீரர்களின் உயிரிழப்பு வீண்போகாது என இரங்கல் தெரிவித்தார். மேலும் இதற்குக் காரணமானவர்கள் தண்டிக்கப்படுவார்கள் என்றார். காங்கிரஸ் தலைவர் ராகுல் காந்தி இந்திய அரசு இந்த விவகாரத்தில் எடுக்கும் முடிவுக்கு முழு ஆதரவு அளிப்பதாகத் தெரிவித்தார். உள்துறை அமைச்சர் ராஜ்நாத் சிங் ஆலோசனைக்குப் பின்னர் பாக்கிஸ்தானில் உள்ள இந்தியத் தூதரை நாடு திரும்ப உத்தரவு வழங்கப்பட்டது. பாக்கிஸ்தானின் வர்த்தக அந்தஸ்தை இந்தியா திரும்பப் பெற்றது, மேலும் பாக்கிஸ்தானை உலக அரங்கில் தனிமைப்படுத்தப் போவதாகவும் கூறியது. ஜம்மு காஷ்மீரில் முழுக்கடை அடைப்பு நடந்து, பல இடங்களில் வன்முறை வெடித்தது. தாக்குதலில் உயிரிழந்த தமிழ்நாட்டைச் சேர்ந்த இருவருக்கும் தலா 20 லட்சம் இழப்பீட்டைத் தமிழக அரசு அறிவித்தது. உத்தரப் பிரதேச மாநில அரசு உயிரிழந்த இம்மாநில வீரர்கள் பன்னிரண்டு பேருக்குத் தலா 25 லட்சம் இழப்பீடாக அறிவித்தது.
அனைத்துலகம்
பிரான்சு, சீனா, வங்காளதேசம், நேபாளம், பூட்டான், இசுரேல், ஆப்கானித்தான் சிங்கப்பூர் மற்றும் மாலைத்தீவுகள் போன்ற நாடுகளும் இத்தாகுதலைக் கண்டித்தன.
புல்வாமா தாக்குதலை கொண்டாடியவருக்கு சிறை
பெங்களூரைச் சேர்ந்த பொறியியல் பட்டதாரியான 22 வயது இளைஞர் பயாஸ் ரசீத் என்பவர் புல்வாமா தீவிரவாத தாக்குதலை கொண்டாடியும், இந்திய இராணுவத்தை இழிபடுத்தியும் முகநூல் போன்ற சமூக ஊடகங்களில் செய்திகளை வெளியிட்டமைக்காக, 1 நவம்பர் 2022 அன்று பெங்களூர் சிறப்பு நீதிமன்றம் பயாஸ் ரசீத்திற்கு 5 ஆண்டுகள் சிறை தண்டனையும், ரூபாய் 10,000 அபராதம் விதித்தும் தீர்ப்பு வழங்கியது.
பாகலூர் அனுமந்தராய சுவாமி கோயில்
பாகலூர் அனுமந்தராய சுவாமி கோயில் தமிழ்நாட்டில் கிருஷ்ணகிரி மாவட்டம், பாகலூர் என்னும் ஊரில் அமைந்துள்ள ஆஞ்சநேயர் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மார்கழி மாதம் அனுமன் ஜெயந்தி முக்கிய திருவிழாவாக நடைபெறுகிறது.
பாத்தகோட்டா சீத்தா ஆஞ்சநேய சுவாமி கோயில்
பாத்தகோட்டா சீத்தா ஆஞ்சநேய சுவாமி கோயில் தமிழ்நாட்டில் கிருஷ்ணகிரி மாவட்டம், பாத்தகோட்டா என்னும் ஊரில் அமைந்துள்ள ஆஞ்சநேயர் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மார்கழி மாதம் அனுமன் ஜெயந்தி முக்கிய திருவிழாவாக நடைபெறுகிறது.
தொரப்பாடி ஊராட்சி (விழுப்புரம்)
தொரப்பாடி ஊராட்சி, தமிழ்நாட்டின் விழுப்புரம் மாவட்டத்தில் உள்ள மேல்மலையனூர் ஊராட்சி ஒன்றியத்தில் அமைந்துள்ளது. இந்த ஊராட்சி, செஞ்சி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1903 ஆகும். இவர்களில் பெண்கள் 950 பேரும் ஆண்கள் 953 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கன்னியர் களி
கன்னியர் களி (மலையாளம்: കന്നിയാർ കളി) என்பது இந்தியாவின் கேரளா மாநிலத்தில் பாலக்காடு மாவட்டத்தில் ஆலத்தூர் மற்றும் சிற்றூர் வட்டத்தில் கோயில்களில் நிகழ்த்தப்படும் ஒரு நாட்டுப்புற  நடனமாகும். விஷு என அழைக்கப்படும்  மலையாள வடப்பிறப்புக் கொண்டாட்டங்களின் ஒரு பகுதியாக இது நிகழ்த்தப்படும் ஏப்ரல்-மே மாதங்களில் நடக்கும்  வெலா எனப்படும் கிராமப்புற திருவிழாக் காலங்களில் இந்த நடனம் நிகழ்த்தப்படுகிறது. கன்னியர் களி நாயர் சமூக மக்களால் கொண்டாடப்படும் ஓர் அறுவடைத் திருவிழா ஆகும். இந்த நடனம் கன்னியர் களி எனப்பெயரிடப்பட்டிருந்தாலும், கண்ணகி வழிபாட்டுடன் எந்த தொடர்பும் இல்லை. இங்கு கன்னியர் என்பது கன்னித்தன்மை உடையவர்களைக் குறிக்கிறது. thumb| கன்னியர் களியின் எரட்டக்கூடன் புரட்டு கன்னியர் களி நடனத்திற்கும் கேரளாவின் உண்மையான ஜோதிடர்களின் சமூகமான கனியர் சமூகத்துடன் எந்த வகையிலும் தொடர்புடையதில்லை.
நடனம்
இந்த நடனம் இரவில் தொடங்கி இரவு முழுவதும் நிகழ்த்தப்பட்டு விடியற்காலையில் முடிவடைகிறது. தொடர்ச்சியாக நான்கு இரவுகள் நடத்தப்படுகிறது. சில கிராமங்களில் இது தொடர்ச்சியாக மூன்று இரவுகளுக்கு மட்டுமே நடத்தப்படுகிறது.
ஒவ்வொரு இரவும் சமூகத்தின் ஆண்கள் கோயில்களில் கூடி, வட்டக்களி (வட்டக்களி என்றால் வட்ட வட்ட நடனம் என்று பொருள்) என்ற தாள வட்ட நடனத்தை நிகழ்த்துவதன் மூலம் நடனங்கள் தொடங்குகின்றன. வட்டக்களி 'புரட்டு’ எனப்படும்  நடனவடிவத்துடன் தொடர்ந்து நிகழ்த்தப்படுகிறது. அதாவது புரட்டு என்றால் பரிகாசம் என்று பொருள். புரட்டுக்கு நிலையான வடிவம் இல்லை, ஒவ்வொரு புரட்டும் தோராயமாக ஒரு மணி நேரம் நீடிக்கும். புரட்டு இடைக்கால கேரளா மற்றும் தமிழ்நாட்டின் பல்வேறு சாதிகள், பழங்குடியினரின் வாழ்க்கை மற்றும் சமூக பழக்கவழக்கங்களைச் சித்தரிக்கிறது. புரட்டு பன்முக சாதிகள் மற்றும் பழங்குடியினரைச் சித்தரிப்பதால், பல்வேறு புரட்டுகளிலும் வெவ்வேறு உடைகள், நடனம் மற்றும் வெவ்வேறு இசைப்போக்குகள் கொண்ட பாடல்கள் உள்ளன. பழங்குடியினர் அல்லது போர்வீரரைச் சித்தரிக்கும் சில புரட்டுகளில் குச்சிச் சண்டைகள் மற்றும் தற்காப்புக் கலை இயக்கங்களை ஒத்த நிகழ்ச்சிகள் உள்ளன, அதேசமயம் வேறு சில புரட்டுகள் மெதுவான தாள இயக்கங்களைக் கொண்டுள்ளன. சில புரட்டுகள் நகைச்சுவையுடன் தொடர்புடையன. நீண்ட காலமாக பிரிந்து வாழும் கணவன் மற்றும் மனைவி மீண்டும் இணைந்த ஒரு காட்சியை சித்தரிப்பதாகவும் உள்ளன.
கன்னியர் களி நடனமானது கோயில் அல்லது அதன் வளாகத்தின் முன் அமைந்துள்ள பந்தல் எனப்படும் சிறப்பாகத் தயாரிக்கப்பட்ட சதுர மேடையில் நிகழ்த்தப்படுகிறது. இதன் மையத்தில் ஒளிரும் விளக்கொன்று வைக்கப்பட்டிருக்கும். அந்தப் பந்தலானது ஒன்பது தூண்களால் தாங்கப்படும் கூரையைக் கொண்டிருக்கும். பாடகர்கள் மேடையின் மைய நிலையை ஆக்கிரமித்து விளக்கினைச் சுற்றியிருக்க, நடனக் கலைஞர்கள் பந்தலின் சுற்றளவில் வட்ட வடிவத்தில் நடனமாடுகிறார்கள்.
பாடல்கள் பெரும்பாலும் மலையாள மொழியில் உள்ளன மற்றும் சில புரட்டுகளில்ல் பாடல்கள் பாடப்படுகின்றன. அதில் தமிழின் செல்வாக்கு அதிகமாக உள்ளது. கன்னியர் களி நடனத்துடன் எலதாளம், செண்டா மற்றும் செங்கலம். ஆகிய கருவிகள் வாசிக்கப்படுகின்றன. மட்டாலம் என்பது வட்டக்களியுடன் சேர்ந்து ஆடப்படும் நடனமாகும். கன்னியர் களியில் பெண்கள் பங்கேற்பதில்லை. முழுக்க முழுக்க ஆண்கள் மட்டுமே பங்கேற்பாளர்களாக இருப்பார்கள். பெண்பாத்திரங்களைக் குறிக்க உடலின் குறுக்கே ஒரு ஆடையுடன், உடல் மொழி மற்றும் பெண்களைப் பேசும் முறையைப் பின்பற்றி நடனம் நிகழ்த்தப்படுகிறது.
பூனப்பள்ளி சின்ன பேள கொண்டப்பள்ளி ஆஞ்சநேயர் கோயில்
பூனப்பள்ளி சின்ன பேள கொண்டப்பள்ளி ஆஞ்சநேயர் கோயில் தமிழ்நாட்டில் கிருஷ்ணகிரி மாவட்டம், பூனப்பள்ளி என்னும் ஊரில் அமைந்துள்ள ஆஞ்சநேயர் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மார்கழி மாதம் அனுமன் ஜெயந்தி முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள ஆஞ்சநேயர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அம்ரிதா சிங்
அம்ரிதா சிங் (Amrita Singh) (பிறப்பு: பிப்ரவரி 9, 1958). இவர் ஓர் இந்திய திரைப்பட மற்றும் தொலைக்காட்சி நடிகை ஆவார். இவர் 80 மற்றும் 90 களில் பிரபலமான நடிகையாக இருந்தார். இவர் தற்போதும் திரைப்படத்திலும் தொலைக்காட்சி நிகழ்ச்சிகளிலும் ஒரு சில பாத்திரங்களில் தோன்றி வருகிறார்.
ஆரம்ப வாழ்க்கை
அம்ரிதா சிங்கின் தாயார் ருக்சானா சுல்தானா முஸ்லீம் மதத்தைச் சேர்ந்தவர் இவரது சீக்கிய தந்தையான, இராணுவ அதிகாரி ஷிவிந்தர் சிங் ஒரு நிலப்பிரபுத்துவ குடும்பத்தில் இருந்து வந்தவர். 1970 களில் அவரது தாயார் இந்தியாவின் நெருக்கடி நிலையின் போது சஞ்சய் காந்தியுடன் அரசியல் தொடர்பில் இருந்தார். பிரபல எழுத்தாளர் குஷ்வந்த் சிங் ,நடிகை பேகம் பரா மற்றும் நடிகர் அயூப் கான் ஆகியோர் இவரது உறவினர்களாவார்கள். புதுடில்லி மாடர்ன் பள்ளியில் ஆங்கிலம் பயின்ற இவர், பஞ்சாபி மற்றும் இந்தி மொழிகளிலும் புலமை பெற்றுள்ளார்..
1983 முதல் 1993
1983 ஆம் ஆண்டில் பாலிவுட் படமான 'பேதாப்' திரைப்படத்தில் சன்னிதியோலுடன் இணையாக அறிமுகமான சிங், பின்னர், மிகப் பெரிய வெற்றிகளைப் பெற்ற 'சன்னி' (1984), 'மர்த்' ,'சாஹேப்' (1985), 'சாமலி கி ஷாடி' மற்றும் 'நாம்' (1986), குத்கர்ஸ் (1987) போன்ற பல படங்களில் நடித்துள்ளார். சன்னி தியோல் மற்றும் சஞ்சய் தத் உடன் மட்டுமல்லாமல் 1980 களின் இரு முக்கிய நடிகர்களான அனில் கபூர் மற்றும் அமிதாப் பச்சன் போன்ற நடிகர்களுடனும் வெற்றிகரமான கதாநாயகியாக நடித்துள்ளார். முன்னணி பாத்திரங்களில் நடித்து வந்த இவர் பின்னாளில் 'ராஜு பான் கயா ஜென்டில்மேன்', (1992) மற்றும் 'ஆய்னா' (1993) போன்ற படங்களில் துணை நடிகையாகவும் நடித்துள்ளார். இதற்காக அவர் பிலிம்ஃபேர் சிறந்த துணை நடிகை விருது வென்றார். அமிர்தா சிங் பாலிவுட் சகாப்தத்தின் சின்னமாக விளங்குகிறார். அவரது பளபளப்பான அலங்காரம், அவரது உடை மிகவும் புகழ் பெற்றதாக விளங்கியது. அவரது நடிப்பில் வந்த 'பேத்தாப்', 'நாம்' , 'சாகப்' ,' சாமலி கி ஷாடி' , 'ஆய்னா' போன்ற படங்களின் உரையாடல்கள் மற்றும் இசைக் காட்சிகள் இன்றும் மக்கள் மனதில் நீங்காத நினைவுகளாக உள்ளது. அவர் குடும்ப வாழ்க்கைக்கு திரும்ப எண்ணி ஓய்வு பெற முடிவு செய்தார் பின்னர் 1993 ஆம் ஆண்டு கடைசியாக ரங் என்ற திரைப்படத்தில் அவர் நடித்துள்ளார்.
2002 முதல் தற்போது வரை
அவரது நடிப்பு பயணத்தில் 2010 ல் 'காஜரே' படத்தில் தொடர்ந்து நடித்தார், மேலும் யாஷ் ராஜ் பிலிம்ஸ் தயாரித்த 'அவுரங்கசீப்' படத்தில் தோன்றினார். இருபது ஆண்டுகளுக்குப் பின்னர் ஜாக்கி செராபபுடன் இணைந்தார். 2014 ஆம் ஆண்டில், தர்மா புரொடக்சன்ஸ் தயாரித்த 2 ஸ்டேட்ஸ் திரைப்படத்தில், நடிகர் அர்ஜுன் கபூரின் தாயாராக நடித்தார். இத்திரைப்படம் ஏப்ரல் 18, 2014 அன்று வெளியிடப்பட்டது. 2016 ஆம் ஆண்டில், டைகர் ஷெராபின்' யின் தாயாக "பிளையிங் ஜாட்" படத்தில் அவர் தோன்றினார், அண்மையில் 2017 ஆம் ஆண்டில் பாராட்டப்பட்ட "இந்தி மீடியம்" என்ற நாடகத்தில் முன்னணி பாத்திரத்தில் தோன்றினார்.
தனிப்பட்ட வாழ்க்கை
அம்ரிதா சிங் நடிகர் சைஃப் அலி கானை 1991 இல் இஸ்லாமிய திருமண முறைப்படி திருமணம் செய்து கொண்டார். அம்ரிதாவை விட பன்னிரண்டு வயது இளையவரான சைஃப் அலி கான் முன்னாள் இந்திய டெஸ்ட் கிரிக்கெட் கேப்டனின் மன்சூர் அலி கான் பட்டோடி மற்றும் ஷர்மிளா தாகூர். ஆகியோரது மகனாவார். சர்ச்சைகள் இருந்தபோதிலும், அவர்கள் திருமணம் செய்துகொண்டார்கள். அம்ரிதா தனது திருமணத்திற்குப் பிறகும் நடித்துக்கொண்டிருந்தார். பதிமூன்று வருடங்களுக்குப் பிறகு இந்த இணை 2004இல் விவாகரத்து பெற்றது.
அவர்களுக்கு சாரா அலி கான் என்ற மகளும் (1995) இப்ராஹிம் அலி கான் (2001) என்ற மகனும் உண்டு. சாரா கொலம்பியா பல்கலைக்கழகத்தில் பட்டம் பெற்றார். இப்ராஹிம் அலி கான் இங்கிலாந்தில் படிக்கிறார். இப்ராஹிம் 'தஷான்' என்றத் திரைப்படத்தில் குழந்தை நட்சத்திரமாக நடித்தார். சாரா அலி கான் தனது முதல் படமான கேதார்நாத் என்ற படத்தில் டிசம்பர் 7, 2008 அன்று அறிமுகமானார்.
வெளி இணைப்பு
பகுப்பு:இந்தியத் திரைப்பட நடிகைகள் பகுப்பு:இந்திய தொலைக்காட்சி நடிகைகள் பகுப்பு:1958 பிறப்புகள் பகுப்பு:வாழும் நபர்கள் பகுப்பு:இந்திய முஸ்லிம்கள் பகுப்பு:20 ஆம் நூற்றாண்டின் இந்திய நடிகைகள்
கான சாமனபள்ளி ஆஞ்சநேய சுவாமி கோயில்
கான சாமனபள்ளி ஆஞ்சநேய சுவாமி கோயில் தமிழ்நாட்டில் கிருஷ்ணகிரி மாவட்டம், கான சாமனபள்ளி என்னும் ஊரில் அமைந்துள்ள ஆஞ்சநேயர் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மார்கழி மாதம் அனுமன் ஜெயந்தி முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள ஆஞ்சநேயர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மீரா வாசுதேவன்
ஆரம்ப கால வாழ்க்கை
மீரா மகாராட்டிரத்தின் மும்பையில் ஒரு தமிழ் குடும்பத்தில் வசுதேவன் மற்றும் ஹேமலதா ஆகியோருக்கு மூத்த மகளாகப் பிறந்தார். இவருக்கு ஒரு தங்கை அஸ்வினி, சல்மான் கான் நடித்த ஜானம் சம்ஜா கரோ படத்தில் குழந்தை நட்சத்திரமாக புகழ் பெற்றார். இவர் இளங்கலை உளத்தியல் மற்றும் ஆங்கில இலக்கியதில் இளங்கலைப் பட்டம் பெற்ற பிறகு, வடிவழகியாக ஆனார், பல விளம்பரப் படங்களில் தோன்றினார், புகழ் பெற்றார். ஐ.சி.சி செட்மேக்ஸ் விளம்பரத்தின் வெற்றி, இவருக்கு திரையுலகில் நுழைய காரணமாயிற்று.
தொழில்
திரைப்படத் துறையில் இவரது நுழைவானது 2003 இந்தி நையாண்டி திரைப்படமான ரூல்ஸ்: பியார் கா சூப்பர்ஹித் ஃபார்முலா படத்தில் மிலிந்த் சோமனுடன் இணைந்து நடித்ததன் வழியாக நடந்தது. சுமார் 500 தோல்வியுற்ற திரை சோதனைகளுக்குப் பிறகு, பிரஹ்லத் கக்கரின் ஷாட்மேக்ஸ் விளம்பரம் அந்த ஆண்டின் சிறந்த விளம்பரப் படமாக தேர்வானது. இதை இயக்குனர் பார்வதி பாலகோபாலனின் தாயார் கவனித்தார். இதன் பிறகு இவருக்கு பியார் கா சூப்பர்ஹித் ஃபார்முலா படத்தில் நடிக்க திரை சோதனை நடத்தபட்டு பட வாய்ப்பு கிடைத்தது. அப்படத்தில் நடித்தற்காக ஸ்கிரீன் விருதுகள் மற்றும் சான்சுய் - பிஎன்சி விருதுகளால் இவர் சிறந்த அறிமுகமாகவிருக்கும் நடிகையாக பரிந்துரைக்கப்பட்டார். இருப்பினும் இவரது தெலுங்கு திரைப்படமான கோல்மால் முதலில் வெளியானது, அதே ஆண்டில் இவர் தமிழ் திரையுலகில்  சமுத்திரக்கனியின் இயக்கத்தில்  உன்னைச் சரணடைந்தேன் படத்தின் வழியாக  அறிமுகமானார். இதில் வெங்கட் பிரபு மற்றும் எஸ். பி. பி. சரண் ஆகியோருடன் நடித்தார். அப்படத்தில் பாபி என்னும் ஒரு பிடிவாதமாக கிராமத்துப் பெண்ணாக நடித்திருந்தார். இவரது நடிப்பு விமர்சகர்களால் பாராட்டப்பட்டது. மேலும் இவருக்கு சிறந்த நடிகைக்கான தமிழ்நாடு அரசு திரைப்பட சிறப்பு விருது கிடைத்தது.
தெலுங்கில் அஞ்சலி ஐ லவ் யூ, தமிழில் அறிவுமணி போன்ற தோல்விப் படங்களுக்குப் பிறகு, இவர் மலையாளம் திரையுலகுக்கு நகர்ந்தார். 2005 ஆம் ஆண்டு தன்மாத்ரா இயக்கிய பிளஸ்சி என்ற வெளியான மலையாளப்படமான படத்தில்   மோகன்லாலுடன் இணைந்து நடித்தார். அப்படத்தில் இல்லத்தரசி மற்றும் இரண்டு குழந்தைகளின் தாயான லேகா ரமேசன் என்ற பாத்திரத்தை ஏற்று நடித்தார். அதில் இவரது நடிப்பு நேர்மறையான விமர்சனங்களைப் பெற்றது மற்றும் 2005 உஜாலா-ஏசியானெட் விருதுகளில் சிறந்த அறிமுக நடிகை விருதைப் பெற்றார்.
2006 ஆம் ஆண்டில், இவர் ஜாது சா சல் கயா என்ற இந்தி படத்தில் நடித்தார், அதைத் தொடர்ந்து இவர் ஜெர்ரி என்ற தமிழ்  நகைச்சுவைத் திரைப்படத்தில் காவல் ஆய்வாளராகவும், மலையாள நாடகத் திரைப்படமான ஒருவானிலும்'' தோன்றினார். அதில் இவர் மீண்டும் ஒரு இல்லத்தரசி பாத்திரத்தை ஏற்றார். மீரா அடுத்து ஏகாந்தம், வால்மீகம், காக்கி போன்ற பல மலையாள மொழி படங்களில் நடித்தார். மேலும் செயின் குலி கி மெய்ன் குலி மற்றும் 2007 இல் தோடி லைஃப் தோடா மேஜிக்'' ஆகிய இந்தி படங்களில் நடித்தார். அதேசமயம் இவர் தமிழ் மற்றும் மலையாள மொழிகளில் முறையே பெண் மற்றும் கனல்பூ போன்ற தொலைக்காட்சி நிகழ்ச்சிகளில் அறிமுகமானார். கனல்பூ தொடரில் நடித்த இவருக்கு சிறந்த நடிகைக்கான கேரள மாநில தொலைக்காட்சி விருது கிடைத்தது. இது மலையாளி பார்வையாளர்கள் மத்தியில் தொலைக்காட்சி, திரைப்படங்களில் இவரை ஒரு முக்கிய நபராக ஆக்கியது.
2009 ஆம் ஆண்டில் இவர் நடித்த ஓர்குகா வல்லப்புழம், டீசண்ட் பார்டிஸ், வைரம்: ஃபைட் ஃபார் ஜஸ்டிஸ், ஆகிய மூன்று மலையாள திரைப்படங்கள் வெளியாயின. இதில் பாலியன் வன்கொடுமைக்கு ஆளாகி கொல்லப்பட்ட பெண்ணின் தாயான ஒரு மலையாளி இல்லத்தரசியாக நடித்திருந்தார். நான்காவதாக வெளிவந்த படமாக சக்தி வாசு மற்றும் ரம்யா நம்பிசனுடன்  இணைந்து நடித்த ஆட்ட நாயகன் படமாகும். இவர் தற்போது பணிபுரியும் படங்களில் 1940 களில் நடப்பதாக சித்தரிக்கபட்ட ஒரு வரலாற்று நாடகத் திரைப்படமான தசையினை தீ சுடினும் படமும் அடங்கும்.
ஒரு இடைவெளிக்குப் பிறகு இவர் 2017 இல் சக்கரமாவின் கொம்பத்து படத்தின் வழியாக மீண்டும் மலையாள படங்களில் நடிக்க வந்தார். பின்னர் சைலன்ஸ், அப்புவிண்ட சத்யன்வேஷனம், பேக்கப்பல், பானிகிரஹனம்'' போன்ற வித்தியாசமான படங்களில் குறிப்பிடத்தக்க வேடங்களில் நடித்தார். 2020 ஆம் ஆண்டில், மலையாள தொலைக்காட்சி தொடரான குடும்பவிளக்கில் ஏஷ்யாநெட்டில் பெண் முன்னணி பாத்திரமான சுமித்ராவாகவும், சன் தொலைக்காட்சியில் தமிழ் தொடரான சித்தி–2 இல் எதிர்மறைப் பாத்திரத்திலும் நடித்து தொலைக்காட்சியில் தனது கவனத்தை செலுத்தினார். இதன் வழியாக தென்னிந்திய பார்வையாளர்களிடையே மீண்டும் பிரபலமடைந்தார்.
தனிப்பட்ட வாழ்க்கை
மீரா 2005 இல் ஒளிப்பதிவாளர் அசோக் குமாரின் மகன் விஷால் அகர்வாலை மணந்தார் இவர்கள் 2010 சூலையில் மணவிலக்கு செய்து கொண்டனர். 2012 ஆம் ஆண்டில், இவர் மலையாள நடிகர் ஜான் கொக்கனை மணந்தார், இவர்களுக்கு அரிஹா ஜான் என்ற மகன் பிறந்த நிலையில் 2016 இல் பிரிந்தார்.
வெளி இணைப்புகள்
பகுப்பு:இந்தி தொலைக்காட்சி நடிகைகள் பகுப்பு:தமிழ்த் தொலைக்காட்சி நடிகைகள் பகுப்பு:தெலுங்குத் திரைப்பட நடிகைகள் பகுப்பு:தமிழக அரசு திரைப்பட விருது வெற்றியாளர்கள் பகுப்பு:1982 பிறப்புகள் பகுப்பு:தமிழ்த் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:வாழும் நபர்கள் பகுப்பு:இந்தி திரைப்பட நடிகைகள் பகுப்பு:தமிழ் நடிகைகள் பகுப்பு:இந்தியத் திரைப்பட நடிகைகள்
மத்திகிரி கம்பத் அனுமந்தராயசாமி கோயில்
மத்திகிரி கம்பத் அனுமந்தராயசாமி கோயில் தமிழ்நாட்டில் கிருஷ்ணகிரி மாவட்டம், மத்திகிரி என்னும் ஊரில் அமைந்துள்ள ஆஞ்சநேயர் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மார்கழி மாதம் அனுமன் ஜெயந்தி முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள ஆஞ்சநேயர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாலின இருமை
பாலின இருமை (Gender binary)   என்பது பாலினத்தை  ஆண்மை, பெண்மை என சமூக அமைப்பாலோ அல்லது பண்பாட்டு நம்பிக்கையாலோ இரண்டு எதிர்நிலைகளாகப் பிரிக்கும் வகைபாடு ஆகும்.
பொதுக் கூறுபாடுகள்
பாலின இருமை என்பது சமூகம் பிறப்புறுப்பு வகைகளைச் சார்ந்து தனது உறுப்பினருக்கு ஒதுக்கும் இருவகைப் பாலினப் பாத்திரங்களையும் பாலின அடையாளங்களையும் இயற்பண்புகளையும் குறிக்கும் அமைப்பாகும். இடைநிலைவகை மக்கள் தாங்களே ஆணாகவோ பெண்ணாகவோ இனங்காண்கின்றனர். என்றாலும், அவர்களது இயல்பான பாலின அடையாளம் வேறுபட்டிருக்கலாம் எனவே, பாலின இருமை என்பது முதன்மையாக, அவர்களது உடற்கூற்றியல் கூறுபாடுகளைக் கருதாமல், அவர்கள் இனங்காணும் அடையாளத்தையே குறிக்கிறது. பாலினப் பாத்திரங்களே பாலின இருமையின் முதன்மைக் கூறுபாடாகும். பாலினப் பாத்திரங்களே மக்களது வாழ்க்கைப் பட்டறிவுகளையும், உடை முதல் தேர்ந்தெடுக்கும் பணி வரையிலான நடத்தைக் கூறுபாடுகளையும் கட்டுபடுத்துகிறது. பெரும்பாலான மக்கள் ஆண்மை அல்லது பெண்மைசார் உளவியற் பான்மைகளைப் பெற்றுள்ளனர். மரபான பாலினப் பாதிரங்கள் ஊடகம், சமயம், முதன்மை நீரோட்டக் கல்வி, அரசியல் அமைப்புகள், பண்பாட்டு அமைப்புகள், சமூக அமைப்புகள் ஆகியவற்றால் தாக்கமுறுகின்றன. முதன்மைச் சமயங்களாகிய இசுலாமும் கிறித்தவமும் இந்துத்துவமும் பாலினப் பாத்திரங்களை ஆளும் அதிகார முகமைகளாகச் செயல்படுகின்றன. எடுத்துகாட்டாக, இசுலாம் தாய்மார்கள் குழந்தைகளை வளர்ப்பதில் தனிக்கவனம் செலுத்தவேண்டும் எனக் கற்பிக்கிறது; கிறித்தவம், குறிப்பாக கத்தோலிக்கக் கிறித்தவம், பாலின இருமையைக் கடைபிடிப்பதை ஏற்கிறது; ஆண்கள் மட்டுமே பாதிரியார்களாகலாம் என விதிக்கிறது. விவிலியத்தின் தோற்ற நூலின் 27 ஆம் வரி " தேவன் ஆனவர் ஆண்களைத் தன் (கடவுளின்) படிமத்தில் படைத்து, பிறகு ஆண்களையும் பெண்களையும் படைத்தார்" என எடுத்துரைக்கிறது.
யூதம், பெண்களின் தன்னியல்பான நடத்தையையும் இறைப்பணி செய்வதையும் மறுக்கிறது.
மேலும் காண்க
பாலினம்
பாலினப் பயில்வுகள்
பாலின அடையாளம்
பாலினப் பாத்திரம்
மேலும் படிக்க
பகுப்பு: எதிர் இருமைகள் பகுப்பு:பாலினப் பயில்வுகள் பகுப்பு:பாலின அடையாளம் பகுப்பு:பெண்ணியக் கோட்பாடு பகுப்பு:பெயர்பாலினம் பகுப்பு:பாலின ஈர்ப்பு
அர்பா கரீம்
அர்பா அப்துல் கரீம் ரன்தவா (ارفع کریم رندھاوا) (2 பெப்ரவரி 1995 - 14 ஜனவரி 2012) பாகிஸ்தானை சேர்ந்த மாணவி மற்றும் கணினி மேதை. 2004 ஆம் ஆண்டு தனது ஒன்பதாவது வயதில் மைக்ரோசொப்ட் தொழில் முறை சான்றிதழைப் பெற்றார். பத்தாவது வயதில் விமான அனுமதிபத்திரம் கிடைக்கப் பெற்றார். கின்னஸ் சாதனைப் புத்தகத்தில் இவரது பெயர் பதியப்பட்டுள்ளது. பல்வேறு சர்வதேச மன்றங்கள் கலந்துக் கொண்ட தொழினுட்ப வல்லுனர்களின் மாநாட்டில் (டெக்-எட் டெவலப்பர்ஸ் கான்பரஸ்) பாகிஸ்தானை பிரதிநிதித்துவப்படுத்தி கலந்து கொண்டார். 2005 இல் பிரய்ட் ஒப் பெர்பாமன்ஸ் ஜனாதிபதி விருதை பெற்றுக் கொண்டார். லாகூரில் அமைந்துள்ள சயன்ஸ் பார்க் பின் நாளில் இவரது பெயரால் அர்பா சொப்ட்வேர் டெக்னாலஜி பார்க் என்ற பெயர் பெற்றது. ஐக்கிய அமெரிக்காவில் அமைந்துள்ள மைக்ரோசொப்ட் தலைமையகத்துக்கு அதன் நிறுவனரான பில்கேட்ஸ்சினால் இவர் அழைக்கப்பட்டார். 2012 ஜனவரியில் தனது 16வது வயதில் மாரடைப்பால் மரணமானார்.
வாழ்க்கை
அர்பா பைசலாபாத், பஞ்சாப் பாகிஸ்தானில் பிறந்தார். இவர் பஞ்சாபி தத் குடும்ப வழி வந்தவர். மைக்ரோசொப்ட் தலைமையகத்திற்கு சென்று பாகிஸ்தான் திரும்பிய பின் பல பத்திரிகைகள் மற்றும் தொலைக்காட்சி அலைவரிசைகள் நேர்காணல் கண்டன. மைக்ரோசொப்ட் மென்பொருள் அபிவிருத்தி துணைத் தலைவரான எஸ். சோமசேகர் என்பவர் தமது வலைப்பதிவில் அர்பாவை பற்றி குறிப்பிட்டுள்ளார். 2 ஆகஸ்ட் 2005 இல் பாத்திமா ஜின்னா அவர்களின் 113வது பிறந்த தினத்தில் பாகிஸ்தான் பிரதமர் சுகட் அஸிசினால் அர்பாவிற்கு பாத்திமா ஜின்னா தங்கப் பதக்கம் வழங்கப்பட்டது. 2005 ஆம் ஆண்டு ஆகஸ்டில் சலாம் பாகிஸ்தான் யூத் விருது பாகிஸ்தான் ஜனாதிபதியால் வழங்கப்பட்டது. அதே ஆண்டில் பிரய்ட் ஒப் பர்பாமன்ஸ் விருதும் பெற்றார். அர்பா பாகிஸ்தான் தொலைதொடர்பு நிறுவனத்தின் விளம்பர தூதராகவும் பணியாற்றியுள்ளார்.
அங்கீகாரம்
அர்பா அமெரிக்கா சென்று பாகிஸ்தான் திரும்பிய பின் பல நேர்காணல்களை வழங்கினார். பல்வேறு சர்வதேச மாநாடுகள் மற்றும் உச்சி மாநாடுகளில் கலந்து கொண்டார். பாகிஸ்தான் ஜனாதிபதி மற்றும் பிரதமரிடம் இருந்து விருதுகளை பெற்றுக் கொண்டார். பாகிஸ்தானின் பிரய்ட் ஒப் பார்போமன்ஸ் விருதை பெற்ற இளவயதினர் இவராவார். 2006 ஆம் ஆண்டு மைக்ரோசொப்ட் நிறுவனத்தால் பார்சிலோனாவில் நடைபெற்ற மாநாட்டில் உரையாற்றினார் என்பது குறிப்பிடத்தக்கது.
சர்வதேச மன்றங்களில் பிரதிநிதித்துவம்
அர்பா பல்வேறு சர்வதேச மன்றங்களில் பாகிஸ்தானை பிரதிநிதித்துவப்படுத்தியிருக்கின்றார். துபாயில் இரண்டு வாரகாலம் நடைபெற்ற பாகிஸ்தான் தகவல் தொழினுட்ப வல்லுனர்களின் மன்றத்திற்கு அழைக்கப்பட்டார். பாகிஸ்தான் தூதர் உட்பட பல பிரமுகர்கள் கலந்து கொண்டனர். அப்பயணத்தின் போது அர்பாவிற்கு பல்வேறு விருதுகளும் மடிகணனி உட்பட பல பரிசுகளும் வழங்கப்பட்டன. 2006 ஆமர ஆண்டு பார்சிலோனாவில் நடைபெற்ற டெக்-எட் வல்லுனர்களின் மாநாட்டில் கலந்து கொள்ள மைக்ரோசொப்ட் நிறுவனத்தினால் அர்பாவிற்கு அழைப்பு விடுவிக்கப்பட்டது. இம் மாநாட்டில் 5000 பேர் கலந்து கொண்டனர். அவர்களில் இவர் மட்டுமே பாகிஸ்தானியர்.
இறப்பு
அர்பா 2011 ஆம் ஆண்டில் தனது 16வது வயதில் லாகூர் கிராமர் பாடசாலை பாரகன் வளாகத்தில் உயர் தரத்தில் இரண்டாம் ஆண்டில் படித்துக் கொண்டிருந்தார்.
22 திசம்பர் 2011 இல் வலிப்புத் தாக்கத்தை தொடர்ந்து ஏற்பட்ட மாரடைப்பால் பாதிக்கப்பட்டார். இதனால் இவரது மூளை பாதிப்புக்குள்ளானது. லாகூரின் கம்பய்ன்ட் மிலிட்டரி வைத்தியசாலையில் கவலைக்கிடமான நிலையில் அனுமதிக்கப்பட்டார்.
9 ஜனவரி 2012 இல் மைக்ரோசொப்ட் நிறுவனத்தின் தலைவர் பில்கேட்ஸ் அர்பாவின் பெற்றோர்களையும் வைத்தியர்களையும் தொடர்பு கொண்டார். சர்வதேச மருத்திவர்களின் சிறப்பு குழுவொன்று உள்ளூர் மருத்துவர்களுடன் தொலை தொடர்பில் இருந்து நோயறிதல் மற்றும் சிகிச்சையில் உதவினர். உள்ளூர் மருத்துவர்கள் அர்பாவின் சிக்கலான உடல் நிலை காரணமாக வேறு மருத்துவமனைக்கு மாற்றும் விருப்பத்தை நிராகரித்தனர். பில்கேட்ஸ் அர்பாவின் சிகிச்சையின் செலவை ஏற்றுக் கொள்வதாக கூறினார்.
13 ஜனவரி 2012 இல் அர்காவின் உடல்நிலையில் சிறிது முன்னேற்றம் தென்பட்டது.
14 ஜனவரி 2012 இல் அவரது 16வது வயதில் மரணமானார். மறுநாள் அவரது இறுதிச்சடங்கு நடைபெற்றது. பஞ்சாப் முதலமைச்சர் சஹ்பாஸ் சரீப் இறுதிச்சடங்கில் கலந்து கொண்டார். சாக் இல. 4ஜேபி ராம் திவாலி பைசலாபாத்தில் அடக்கம் செய்யப்பட்டார்.
அர்பா டெக்னாலஜி பார்க்
லாகூரில் அமைந்துள்ள அர்பா டெக்னாலஜி பார்க் பாகிஸ்தானின் மிகப் பெரிய தொழினுட்ப தொலைத்தொடர்பு நிறுவனமாகும். சர்வதேச தரம், வசதிகளைக் கொண்டது. லாகூர் டெக்னாலஜி பார்க் என்ற பெயரில் கட்டப்பட்ட இந் நிறுவனம் 15 ஜனவரி 2012 இல் அர்பாவின் ஞாபகார்த்தமாக அவரது சாதனைகளை நினைவு கூறும் முகமாக அர்பா டெக்னாலஜி பார்க் ஆக பெயர் மாற்றம் செய்யப்படுவதாக பஞ்சாப் முதலமைச்சர் சஹபாஸ் சரீப் அறிவித்தார்.
வெளி இணைப்புகள்
பகுப்பு:பஞ்சாப் நபர்கள் பகுப்பு:2012 இறப்புகள் பகுப்பு:1995 பிறப்புகள் பகுப்பு:Webarchive template wayback links
மூர்த்தி கான தின்னா ஆஞ்சநேய சுவாமி கோயில்
மூர்த்தி கான தின்னா ஆஞ்சநேய சுவாமி கோயில் தமிழ்நாட்டில் கிருஷ்ணகிரி மாவட்டம், மூர்த்தி கான தின்னா என்னும் ஊரில் அமைந்துள்ள ஆஞ்சநேயர் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மார்கழி மாதம் அனுமன் ஜெயந்தி முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள ஆஞ்சநேயர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சையித் மும்தாஸ் அலி
சையித் மும்தாஜ் அலி தேவபந்த் (Sayyid Mumtaz Ali Deobandi) (27 செப்டம்பர் 1860 - 15 சூன் 1935) இந்திய சுன்னி இசுலாம் அறிஞரும், பத்தொன்பதாம் நூற்றாண்டின் பிற்பகுதியில் பெண்கள் உரிமைகளை ஆதரித்தவரும் ஆவார். இவர் தாருல் உலூம் தேவ்பந்த்தின் முன்னால் மாணவராவார். இவர் தனது மனைவி முகம்மதி பேகமுடன் தொடங்கிய இதழ்களான அக்-இ-நிஸ்வான், தெஹ்ஸீப்-இ-நிஸ்வான் ஆகிய இரண்டும் பெண்கள் உரிமைகள் தொடர்பான முன்னோடி படைப்புகள் என்று கூறப்படுகிறது
சுயசரிதை
சையித் மும்தாஜ் அலி செப்டம்பர் 27, 1860 அன்று தேவபந்தில் பிறந்தார். இவர் மகமூத் ஹசன் தேவந்தின் சகாவாகவும் சமகாலத்தவராகவும் இருந்தார். மேலும் தாருல் உலூம் தேவ்பந்த்தில் முகம்மது யாகூப் நானௌடாவி மற்றும் முகம்மது காசிம் நானௌடாவி ஆகியோருடன் படித்தார்.
தேவ்பந்த்தில் பட்டம் பெற்ற பிறகு, இவர் லாகூருக்குச் சென்று "தாருல் இஷாத்" என்ற பதிப்பகத்தை நிறுவினார். சூலை 1, 1898 இல், இவர் தனது மனைவி முகம்மதி பேகம்மை ஆசிரியராகக் கொண்டு தெஹ்ஸீப்-இ-நிஸ்வான் என்ற பத்திரிகையை வெளியிட்டார். இந்த பத்திரிகை பின்னர் 1949இல் நிறுத்தப்பட்டது. 1898ஆம் ஆண்டில், இவர் லாகூரில் "இரிஃபா-இ-ஆம் அச்சகம் " என்ற பெயரில் ஒரு பதிப்பகத்தைத் தொடங்கினார். இது ஒரு முஸ்லிமை உரிமையாளராகக் கொண்ட லாகூரின் முதல் பத்திரிகை எனக் கூறப்பட்டது. பின்னர், 1905ஆம் ஆண்டில், இவர் முஷர்-இ-மாதர் (தாயின் ஆலோசகர்) என்று ஒரு பத்திரிகையைத் தொடங்கினார். பின்னர் 1909ஆம் ஆண்டில் குழந்தைகள் இதழான ஃபுல் (மலர்) தொடங்கி, உருது மொழியில் குழந்தைகள் இலக்கியத்தின் அடித்தளத்தையும் அமைத்தார்.
மும்தாஸ் அலி 1934 இல் பிரித்தானிய இந்திய அரசாங்கத்தால் "ஷம்ஸ்-உல்-உலமா" என்ற பட்டத்துடன் கௌரவிக்கப்பட்டார்.
இவர், 15 சூன் 1935 அன்று லாகூரில் காலமானார்.
வெளி இணைப்புகள்
பகுப்பு:1935 இறப்புகள் பகுப்பு:1860 பிறப்புகள் பகுப்பு:பெண்கள் உரிமைகள் செயற்பாட்டாளர்கள் பகுப்பு:பத்திரிகையாளர்கள்
ஜே. மை. லிங்டோ
ஜேம்ஸ் மைக்கேல் லிங்டோ (James Michael Lyngdoh)(பிறப்பு: பிப்ரவரி 8, 1939) ஒரு இந்தியக் குடிமைப் பணி ஊழியர் ஆவார். இவர் ஜூன் 2001 முதல் 2004 பிப்ரவரி 7 வரை இந்தியத் தலைமைத் தேர்தல் ஆணையராக பணியாற்றினார். இவருக்கு 2003ஆம் ஆண்டில் அரசு ரமோன் மக்சேசே விருது வழங்கியது.
தொழில்
லிங்டோ இருபத்தி இரண்டு வயதாக இருந்தபோது, இந்திய ஆட்சிப் பணியில் சேர்ந்தார். இவரின் விரைவான செயல்பாடு, தீர்க்கமான முடிவு, அரசியல்வாதிகள் மற்றும் உள்ளூர் பணக்காரர்களுக்கு எதிரான செயல்பாட்டினால் பின்தங்கியவர்களுக்கு ஏழைகளுக்கு ஆதரவாக அறியப்பட்டார். ஆரம்பத்தில் கட்டாய நில சீர்திருத்தக் கொள்கையினை உறுதியாக நிறைவேற்றியது, பெரும் நில உரிமையாளர்களைக் கோபப்படுத்தியது. எனவே முன்னதாகவே இடமாற்றம் செய்யப்பட்டார். அதிகாரங்களுடன் இதேபோன்ற மோதல்கள் இவரது சேவையின் நேர்மையினையும் உயர்வையும் குறிக்கும். இவர் இந்திய அரசாங்கத்தின் அமைச்சரவை செயலகத்தில் செயலாளர், ஒருங்கிணைப்பு மற்றும் பொது குறைகளை கலைதல் பிரிவில் பணியாற்றினார்.
தேர்தல் ஆணையராக
1997ஆம் ஆண்டில், இந்தியக் குடியரசுத் தலைவரால் நியமிக்கப்பட்ட மூன்று தேர்தல் ஆணையர்களில் ஒருவராக லிங்டோ ஒருவர். 2001ல் இவர் தலைமைத் தேர்தல் ஆணையராக நியமிக்கப்பட்டார். இந்தியாவின் மிகவும் பதற்றமான இரண்டு மாநிலங்களில் லிங்டோ தேர்தல் நடத்தும் நெருக்கடியை எதிர்கொண்டார்.
குஜராத் தேர்தல்கள், மற்றும் நரேந்திர மோடியுடன் மோதல்
ஜூலை 2002இல், முதல்வர் நரேந்திர மோதி தலைமையிலான மாநில அமைச்சரவையின் பரிந்துரையின் பேரில் குசராத்து ஆளுநர் எஸ்.எஸ்.பந்தாரி, குசராத்து சட்டமன்றத்தின் பதவிக்காலம் முடிவடைவதற்கு ஒன்பது மாதங்களுக்கு முன்பு கலைத்தார். பிரதான எதிர்க்கட்சியான காங்கிரஸ் மற்றும் இடது கட்சிகளால் ஆட்சேபிக்கப்பட்டது இந்த முடிவு. சபையின் இரண்டு அமர்வுகளுக்கு இடையில் ஆறு மாதங்களுக்கும் மேலாக இடைவெளியைத் தடைசெய்யும் அரசியலமைப்பு ஆணையைக் கருத்தில் கொண்டு தேர்தல் ஆணையத்தை முன்கூட்டியே தேர்தல்களை நடத்தக் கட்டாயப்படுத்தும் முயற்சியாக இது கருதப்பட்டது. சட்டசபை கலைக்கப்படுவது அண்மையில் மாநிலத்தில் நடந்த இனவாத வன்முறையின் தொடர்ச்சியாகப் பார்க்கப்படு தேர்தல் ஆணையம் இதனைப் பகிரங்கமாக எதிர்த்தது.
லிங்டோ தலைமையிலான தேர்தல் ஆணையம் குசராத்தில் முன்கூட்டியே தேர்தல் நடுத்துவதைநிராகரித்தது. ஆகஸ்ட் 20, 2002 அன்று, வதோதராவுக்கு அருகிலுள்ள போடெலியில் நடந்த ஒரு பொதுக் கூட்டத்தில், நரேந்திர மோடி லிங்டோவை குற்றம்சாட்டிப் பேசினார். குசராத்து சட்டமன்றத் தேர்தலை நடத்தத் தேர்தல் ஆணையம் தாமதப்படுத்தியதற்குக் காரணம் லிங்டோ ஒரு கிறிஸ்தவர் என்பதே என்று மோடி குற்றச்சாட்டினார்.
நாத்திகம் பற்றிக் கேள்விப்படாதவர்களால் நரேந்திர மோடியை மத அடிப்படையில் தாக்கியதற்காக லிங்க்டோ அவரைத் தாக்கினார், இது "மிகவும் இழிவானது" மற்றும் "மெனியல் வதந்திகள்" என்று கூறினார்.
பிரதமர் வாஜபாயின் கண்டிப்புக்கு ஒரு நாள் கழித்து, வாஜ்பாயின் "வழிகாட்டுதல்களை" பின்பற்றி லிங்டோவுடனான சர்ச்சை முடிந்துவிட்டதாக மோடி கூறினார். ஆனால் குசராத்து சட்டமன்றத் தேர்தலை முன்னதாக நடத்துவதற்கான தனது கோரிக்கையை மீண்டும் மோதி வலியுறுத்தினார். அக்டோபர் 2002இல், குசராத்தின் சட்டமன்றத் தேர்தலை ஒத்திவைத்த தேர்தல் ஆணையத்தின் உத்தரவை இந்திய உச்ச நீதிமன்றம் உறுதி செய்தது.
வெளியீடுகள்
2004ஆம் ஆண்டில், லிங்டோ "குரோனிகல்ஸ் ஆஃப் இம்பாசிபில் எலெக்சன்”  என்ற தலைப்பில் ஒரு புத்தகத்தை வெளியிட்டார். இந்த புத்தகத்தில் இவர் இந்தியாவில் தேர்தல் செயல்முறை மற்றும் தேர்தல் ஆணையத்தின் பங்கு குறித்தும் கையாண்டுள்ளார். இது சம்மு-காசுமீரில் 2002 ஆம் ஆண்டு நடைபெற்ற சட்டமன்றத் தேர்தலின் ஒரு கதை. இது 2002 குஜராத் தேர்தல்களையும் விவாதிக்கிறது. இந்த புத்தகம் பரவலான பாராட்டையும் பெற்றது.
இந்திய அரசியல் மற்றும் அரசியல்வாதிகள் பற்றிய பார்வை
லிங்டோ அரசியல் மற்றும் அரசியல்வாதிகள் மீது தனது வெறுப்பை அடிக்கடி வெளிப்படுத்தியுள்ளார். பிப்ரவரி 2004இல், ஒரு நேர்காணலில், "அரசியல்வாதிகள் அனுமதி மூலம் மட்டுமே, மற்றவர்கள் அனைவரும் எப்போதும் எனது வீட்டிற்கு வரவேற்கப்படுகிறார்கள்" எனக் கூறினார். ஆகஸ்ட் 2002இல், லிங்டோ "இன்றைய அரசியல் அழுக்கு படிந்த, களங்கமான, ஒருதலை பட்ச போக்குடையது” என்றார்." லிங்டோ அரசியல்வாதிகளை ஒரு "புற்றுநோய்" என்றும் எவ்விதச் சிகிச்சையும் இல்லை என்றார்.
2013 ஆம் ஆண்டில், செளத் இந்தியன் வங்கியின் ஆதரவுடன் பொது கொள்கை ஆராய்ச்சி மையம் (சிபிபிஆர்) ஏற்பாடு செய்த காலாண்டு விரிவுரைத் தொடரில் "இந்தியத் தேர்தலில் குற்றவாளிகளை ஒழித்தல்" குறித்த கருத்துக்களை ஜே.எம். லிங்டோ வெளிப்படுத்தியுள்ளார்.
ஓய்வு பெற்ற பின்
ஜூன் 201 இல், லிங்டோ, "இந்திய ஜனநாயகம் மற்றும் தேர்தல்கள் - என்ன செய்ய வேண்டும்?" என்ற தலைப்பில் ஒரு வட்ட மேசையில் உரையாற்றினார். அப்போது, சட்டமன்றங்களின் குறைந்தபட்சம் 50 சதவீத இடங்களுக்கான விகிதாச்சார பிரதிநிதித்துவ முறை தேர்தல் முறைகேடுகளைக் குறைக்கும் என்று கூறினார். விகிதாச்சார பிரதிநிதித்துவத்திற்கு மாறினால், அரசியல் கட்சிகள் தனிநபர்களின் தேர்தல்களுக்கு பெரும் தொகையை செலவிட வேண்டிய அவசியத்தைக் குறைக்கும் என்று விளக்கினார். அரசியல் கட்சிகளின் உள் தேர்தல்களுக்குக் கூட தேர்தல் ஆணையம் பொறுப்பேற்க வேண்டும் என்று கருத்து தெரிவித்து, ஜனநாயகத்தை உறுதி செய்வதற்கான ஒரே வழி இதுதான் என்றார்.
மேற்கோள்கள்
பகுப்பு:மேகாலயா நபர்கள் பகுப்பு:இந்திய ஆட்சிப் பணி அலுவலர்கள் பகுப்பு:1939 பிறப்புகள் பகுப்பு:வாழும் நபர்கள் பகுப்பு:இந்தியத் தலைமை தேர்தல் ஆணையர்கள் பகுப்பு:ரமோன் மக்சேசே விருது பெற்றோர்
லாசுக்கர் எதிர் பௌவர்
லாசுக்கர் எதிர் பௌவர் (Lasker versus Bauer) இடையிலான போட்டி 1889 ஆம் ஆண்டு ஆம்சுடர்டாமில் நடைபெற்றது. மிகவும் பிரபலமான ஆட்டங்களில் ஒன்றான இந்தப் போட்டியில் எதிரியின் ராசாவைச் சுற்றியுள்ள சிப்பாய் அரணை உடைக்க லாசுக்கர் தன்னுடைய இரண்டு மந்திரிகளையும் தியாகம் செய்து, ஆட்டத்தின் இறுதியில் போட்டியில் வெற்றி பெறுகிறார். இதேபோன்ற தியாக உத்தி அதன் பின்னர் பல போட்டி ஆட்டங்களில் எதிரொலித்தது. குறிப்பாக 1914 இல் செயிண்ட் பீட்டர்சுபெர்க்கில் நிம்சோவிட்ச்சு எதிர் தார்ரசு இடையிலான ஆட்டம், 1982 இல் லுசெர்னில் நடைபெற்ற மைல்சு எதிர் பிரௌனே ஆட்டம் மற்றும் 2003 இல் நடைபெற்ற போல்கார் எதிர் கார்போவ் ஆட்டம் போன்றவை சில உதாரணங்களாகும்.
பௌவருக்கு எதிரான இப்போட்டி லாசுக்கரின் சதுரங்க வாழ்க்கையின் தொடக்க காலத்தில் நிகழ்ந்தது. 1889 ஆம் ஆண்டு நடைபெற்ற ஆம்சுடெர்டாம் சதுரங்கப் போட்டியின் முதல் சுற்றில் இந்த ஆட்டம் நடைபெற்றது. அப்போட்டியில் லாசுக்கர் மிகச் சிறப்பாக 6/8 என்ற  புள்ளிகளை வென்று இரண்டாவது இடத்தைப் பிடித்தார். முதலிடத்தைப் பிடித்த அமோசு பார்னைவிட இது ஒரு புள்ளி குறைவாகும். அக்காலத்தில் மிகச் சிறந்த சதுரங்க வீர்ர்க்களாகக் கருதப்பட்ட யேம்சு மேசன், இசிதோர் கன்சுபெர்க் ஆகியோரைக்காட்டிலும் இது அதிகமான புள்ளிகள் ஆகும். இவரிடம் தோற்ற பௌவர் போட்டியின் இறுதியில் 3.5/8 புள்ளிகள் மட்டுமே எடுத்தார். இக்குறிப்பிட்ட வகை தியாகம் செய்யும் உத்தி முன்னதாக 1884 இல் பர்ன் எதிர் ஓவென் ஆட்டத்திலும் நிகழ்ந்தது. ஆனால் ஓவென் அத்தியாக உத்தியை சரியாகக் கையாளததால் தோல்வியடைய நேரிட்டது. இருந்தபோதிலும் லாசுக்கருக்கு இவ்வுத்தி ஒரு உத்வேகத்தைக் கொடுத்தது.
ஆட்டம்
வெள்ளை:இமானுவல் லாசுக்கர் கருப்பு: யோகான் பௌவர் திறப்பு: பறவையின் சதுரங்கத் திறப்பு  இசிஓ ஏ03
'''1. f4 d5 2. e3 Nf6 3. b3 e6 4. Bb2 Be7 5. Bd3 b6 6. Nc3 Bb7 7. Nf3 Nbd7 8. 0-0 0-0 9. Ne2 c5 10. Ng3 Qc7 11. Ne5 Nxe5 12. Bxe5 Qc6 13.Qe2 a6?? 14. Nh5 Nxh5''' (படம்)
13...a6 என்று கருப்பு நகர்த்தியது மிகப்பெரிய தவறு ஆகும். 13...g6 என்று விளையாடியிருந்தால் கருப்புக்கு சமநிலை ஆட்டம் அமைந்திருக்கும். பதிலாக இத்தவறான நகர்வு விளையாடப்பட்ட்தால் லாசுக்கருக்கு இந்த இரண்டு மந்திரி தியாக உத்தி தோன்றியது, இதனால் வெற்றி லாசுக்கரின் கைகளுக்கு எட்டும் வாய்ப்பு உருவாகிறது. '''15. Bxh7+ Kxh7 16. Qxh5+ Kg8 17. Bxg7 Kxg7''' இரண்டாவது தியாகத்தை ஏற்றுக்கொள்ள மறுத்தாலும் கருப்புக்கு எந்த உபயோகமும் இல்லை.
ஒருவேளை தியாகத்தை ஏற்றுக் கொள்ளாமல் கருப்பு 17...f5 என்று நகர்த்தினால் வெள்ளை 18.Be5 Rf6 19.Rf3 பின்னர் Rg3 என வெற்றியை நோக்கி நகரும்.
ராசாவைக் காப்பாற்ற கருப்பு ராணியை இழந்தே ஆகவேண்டும். '''19... e5 20. Rh3+ Qh6 21. Rxh6+ Kxh6 22. Qd7'''
வெள்ளையின் இந்த நகர்வு கருப்பு மந்திரிகள் இரண்டையும் ஒரே நேரத்தில் தாக்கும் இரட்டை தாக்குதல் ஆகும். ராணியை இழந்தாலும் கருப்பிடம் போதுமான அளவுக்கு காய்கள் இருக்கின்றன. ஆனால் லாசுக்கர் தனக்கு கிடைத்த வாய்ப்பை பயன்படுத்திக் கொண்டு வெற்றியை நோக்கி பயணிக்கிறார். '''22... Bf6 23. Qxb7 Kg7 24. Rf1 Rab8 25. Qd7 Rfd8 26. Qg4+ Kf8 27. fxe5 Bg7 28. e6 Rb7 29. Qg6 f6 30. Rxf6+ Bxf6 31. Qxf6+ Ke8 32. Qh8+ Ke7 33. Qg7+ Kxe6 34. Qxb7 Rd6 35. Qxa6 d4 36. exd4 cxd4 37. h4 d3 38. Qxd3 1–0 '''
மேற்கோள்கள்
.
பகுப்பு:சதுரங்க ஆட்டங்கள்
சின்டெல்பிங்கென்
பகுப்பு:செருமானிய நகரங்கள்
அண்ணாமலைஹள்ளி ஆஞ்சநேயர் கோயில்
அண்ணாமலைஹள்ளி ஆஞ்சநேயர் கோயில் தமிழ்நாட்டில் தர்மபுரி மாவட்டம், அண்ணாமலைஹள்ளி என்னும் ஊரில் அமைந்துள்ள ஆஞ்சநேயர் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மார்கழி மாதம் அனுமன் ஜெயந்தி முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள ஆஞ்சநேயர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அனதர் ரவுண்டு
வெளியிணைப்புகள்
பகுப்பு:2020 திரைப்படங்கள்
ஜெமிமா ரோட்ரிக்ஸ்
ஜெமிமா ரோட்ரிக்ஸ் (Jemimah Rodrigues பிறப்பு 5 செப்டம்பர் 2000) ஒரு இந்தியத் துடுப்பாட்ட வீரர். மும்பை பெண்கள் துடுப்பாட்ட அணியின் பன்முக வீன்ராங்கனை ஆவார், 17 வயதுக்குட்பட்ட மகாராஷ்டிரா ஹாக்கி அணியில் இருந்தார்.
ஜூன் 2018 இல், ஜார்க்கண்டில் உள்ள இந்திய துடுப்பாட்ட கட்டுப்பாட்டு வாரியத்தின் சிறந்த உள்நாட்டு இளைய பெண் துடுப்பாட்ட  வீரருக்கான விருதினை  எம்.எஸ்.தோனியிடம் இருந்து பெற்றார்.
ஆரம்ப கால வாழ்க்கை
ஜெமிமா ரோட்ரிக்ஸ் தனது இரு சகோதரர்களான ஏனோக் மற்றும் எலி ஆகியோருடன் இந்தியாவின் மும்பை பாண்டூப்பில் பிறந்து வளர்ந்தார். இவர் ஒரு கிறிஸ்தவர் மற்றும் இயேசு கிறிஸ்துவின் மீது வலுவான நம்பிக்கை கொண்டவர்.
துடுப்பாட்ட வாழ்க்கை
மகாராட்டிர 17 வயதுக்குட்பட்டோர் மற்றும் 19 வயதுக்குட்பட்ட ஹாக்கி அணிகளுக்காக ஜெமிமா ரோட்ரிக்ஸ் தேர்வு செய்யப்பட்டார். 2012-13 ஆம் ஆண்டில் 19 ஆம் வயதிற்கு உட்பட்டோருக்கான அணிக்குத் தேர்வானார். ன்ன்
பிப்ரவரி 2018 இல் தென்னாப்பிரிக்காவுக்கு எதிரான மூன்று போட்டிகள் கொண்ட ஒருநாள் தொடருக்கான இந்திய அணியில் இவர் இடம் பெற்றார். இவர் பிப்ரவரி 13, 2018 அன்று தென்னாப்பிரிக்க அணிக்கு எதிரான பெண்கள் பன்னாட்டு இருபது20 இல் அறிமுகமானார். இவர் 12 மார்ச் 2018 அன்று ஆஸ்திரேலியா பெண்களுக்கு எதிராக ஒருநாள் போட்டியில்  அறிமுகமானார்.
வெளி இணைப்புகள்
பகுப்பு:இந்தியப் பெண்கள் இருபது20 வீராங்கனைகள் பகுப்பு:வாழும் நபர்கள் பகுப்பு:2000 பிறப்புகள்
அதென் (பண்டைய நகரம்)
அதென் (Aten), பண்டைய எகிப்தின் இழந்த தங்க நகரம் அழைப்பர். 3000 ஆண்டுகளுக்கு முந்தைய அதென் நகரத்தின் எச்சங்கள் தெற்கு எகிப்தின் பண்டைய தீபை நகரத்திற்கு அருகில், எகிப்திய தொல்லியல் அகழ்வாய்வாளர் சாகி அவாஸ் தலைமையில், செப்டம்பர் 2020 முதல் மேற்கொள்ளப்பட்ட அகழாய்வில் இப்பெரிய பண்டைய அதென் நகரம் வெளிக்கொணரப்பட்டது.
வரலாறு
3,400 ஆண்டுகளுக்கு முன்னர் புது எகிப்து இராச்சியத்தை ஆண்ட 18-ஆம் வம்சத்தின் 8-ஆம் பார்வோன் மூன்றாம் அமென்கோதேப் (ஆட்சிக் காலம்:கிமு 1386 - கிமு1349) பண்டைய தீபை நகரத்திற்கு அருகில் அதென் நகரத்தை நிறுவினார்.
மூன்றாம் அமென்கோதேப்பின் மகனும், 9-ஆம் பார்வோனுமான அக்கெனதென் (ஆட்சிக் காலம் கிமு:1351–1334), புது எகிப்திய இராச்சியத்தின் தலைநகரத்தை அமர்னா எனும் புதிய நகரத்திற்கு மாற்றினார். ஆனால் பார்வோன்கள் துட்டன்காமன், ஆய் மற்றும் ஹொரெம்ஹெப் ஆட்சிக் காலத்தில் பண்டைய அதென் நகரத்தை தலைநகராகக் கொண்டு ஆண்டனர்.
கண்டிபிடிப்பு
மூன்றாம் அமென்கோதேப்பின் ஆட்சிக்காலத்தில் இந்த பண்டைய அதென் நகரம் கட்டப்பட்டது. இந்த நகரத்தை ஏதெனின் எழுச்சி (The Rise of Aten) என்றும் அறியப்படுகிறது. இந்த நகரத்தை தலைநகராகக் கொண்டு மூன்றாம் அமென்கோதேப் மற்றும் துட்டன்காமன் ஆகியோர் ஆண்டுள்ளனர்.
இழந்த தங்க நகரம் மட்டுமல்லாமல் அன்றாட தேவைகளை உள்ளடக்கிய பல்வேறு கட்டமைப்புகள், பார்வோனின் தலைநகரத்தை ஆதரிப்பதில் பங்களித்த கலை, தொழில்துறை உற்பத்தியுடன் தொடர்புடையவையும் கண்டறியப்பட்டுள்ளன. அத்துடன், தொழிலாளர்கள் வாழ்ந்த வீடுகளையும் தொல்லியல் குழு கண்டுபிடித்துள்ளது. மேலும், பேக்கரி, சமையலறை, உலோகம் மற்றும் கண்ணாடி உற்பத்தி தொடர்பான பொருட்கள், நிர்வாகத்துடன் தொடர்புடைய கட்டடங்கள், பாறைகளாலான கல்லறை உள்ளிட்டவைகளும் கண்டறியப்பட்டுள்ளன.
பண்டைய அதென் நகரத்தின் தொல்பொருட்கள்
பண்டைய அதேன் நகரத்தில் மக்கள் வசிக்கும் ஒரு பகுதி, நிர்வாகப் பகுதி, ரொட்டி சுடுமிடம் என அந்தக்கால நகர வாழ்க்கையின் அம்சங்கள் தென்பட்டுள்ளது. நகைகள், வண்ணம் பூசப்பட்ட மண்பாண்டங்கள், உருள்வண்டு பொறிக்கப்பட்ட தாயத்துகள், [[மூன்றாம் அமென்கோதேப் மன்னரின் இலச்சினையைக் கொண்ட செங்கற்கள் போன்றவை இந்த பண்டைய அதென் நகரத்தில் இருந்து கிடைத்துள்ளது.
அமைவிடம்
எகிப்தின் தலைநகர் கெய்ரோவிற்கு தெற்கே 500 கிலோ மீட்டர் தொலைவில் அல்-உக்சுர் நகரத்திற்கு அருகே பண்டைய அதென் எனும் தொன்மையான நகரம் கண்டறியப்பட்டுள்ளது.
வெளி இணைப்புகள்
பகுப்பு:பண்டைய நகரங்கள் பகுப்பு:தொல்லியற்களங்கள் பகுப்பு:எகிப்தில் உள்ள தொல்லியல் களங்கள்
மகாலிங்கம் கோவிந்தராசு
மகாலிங்கம் கோவிந்தராசு (Mahalingam Govindaraj) எனும் வேளாண் அறிவியலாளர் இந்தியாவின் தமிழ்நாட்டைச் சேர்ந்தவர். இவர் 2022ஆம் ஆண்டிற்கான போர்லாக் விருதை தனது வேளாண் அறிவியல் ஆராய்ச்சிக்காகப் பெற்றுள்ளார்.
கல்வி
கோவிந்தராசு வேளாண்மையில் முது அறிவியல் மற்றும் முனைவர் பட்டத்தினை கோயம்புத்தூரில் உள்ள தமிழ்நாடு வேளாண்மைப் பல்கலைக்கழகத்தில் பெற்றுள்ளார். முனைவர் பட்டத்திற்கு தாவர பெருக்கம் மற்றும் மரபியலில் ஆய்வு மேற்கொண்டார். முன்னதாக வேளான் இளம் அறிவியல் பட்டத்தினை தூத்துக்குடி மாவட்டம் கிள்ளிகுளம் வேளாண்மைக் கல்லூரி மற்றும் ஆராய்ச்சி நிறுவனத்தில் பெற்றுள்ளார்.
ஆராய்ச்சியாளராக
2011ஆம் ஆண்டு தொடங்கி பகுதி வறண்ட வெப்பமண்டல பன்னாட்டுப் பயிர்கள் ஆராய்ச்சி நிறுவனத்தில் விஞ்ஞானியாக, கோவிந்தராஜ், அதிக இரும்பு மற்றும் துத்தநாக உள்ளடக்கம் கொண்ட கம்பு பயிரை உயிரி வலுப்படுத்துவதற்கான ஒரு உத்தியை வரையறுத்து, அதிக மகசூல் தரும், வறட்சியைத் தாங்கும் வகைகளை விவசாயிகளிடம் அறிமுகம் செய்தார்.
தனது ஆய்வின் ஒரு பகுதியாக 2014ஆம் ஆண்டில், கோவிந்தராஜ் உலகின் முதல் உயிர் வலுவூட்டப்பட்ட கம்பு பயிரினை வெளியிட்டார்.
இவர், இந்தியா மற்றும் ஆப்பிரிக்காவில் பத்துக்கும் மேற்பட்ட குறிப்பிடத்தக்க உயர் இரும்பு, துத்தநாகம் கொண்ட கம்புப் பயிரினை அறிமுகப்படுத்தினார். ஆயிரக்கணக்கான விவசாயிகள், விதை உற்பத்தியாளர்கள், உணவு தயாரிப்பாளர்கள் மற்றும் நுகர்வோரைச் சென்று சேர களப்பணியாற்றினார். இவர் 2019ஆம் ஆண்டில் மேற்கு ஆபிரிக்காவில் முதல் உயிர்வழி வலுவூட்டப்பட்ட கம்புப் பயிரினை அறிமுகப்படுத்தினார். இப்பயிர் விரைவில் இப்பகுதியில் 20,000 ஹெக்டேர்களுக்கு மேல் பயிரிடப்பட்ட முக்கிய வகையாக மாறியது. கோவிந்தராஜ் தற்பொழுது ஐதராபாத்திலுள்ள பகுதி வறண்ட வெப்பமண்டல பன்னாட்டுப் பயிர்கள் ஆராய்ச்சி நிறுவனத்தில் மூத்த அறிவியலாளர்ரகப் பணியாற்றி வருகின்றார்.
மேற்கோள்கள்
பகுப்பு:வேளாண் அறிவியலாளர்கள் பகுப்பு:தமிழக அறிவியலாளர்கள் பகுப்பு:தமிழ்நாடு வேளாண்மைப் பல்கலைக்கழகத்தின் மேனாள் மாணாக்கர்கள்
காட்டனஅள்ளி அனுமந்தராயசாமி கோயில்
காட்டனஅள்ளி அனுமந்தராயசாமி கோயில் தமிழ்நாட்டில் தர்மபுரி மாவட்டம், காட்டனஅள்ளி என்னும் ஊரில் அமைந்துள்ள ஆஞ்சநேயர் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மார்கழி மாதம் அனுமன் ஜெயந்தி முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள ஆஞ்சநேயர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அனுமந்தபுரம் அனுமந்தராயசாமி கோயில்
அனுமந்தபுரம் அனுமந்தராயசாமி கோயில் தமிழ்நாட்டில் தர்மபுரி மாவட்டம், அனுமந்தபுரம் என்னும் ஊரில் அமைந்துள்ள ஆஞ்சநேயர் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது. மார்கழி மாதம் அனுமன் ஜெயந்தி முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள ஆஞ்சநேயர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சன்னதி
சன்னதி (Sannati or Sannathi) இந்தியாவின் கர்நாடகா மாநிலத்தில், குல்பர்கா மாவட்டத்தில், சித்தபூர் வருவாய் வட்டத்தில், பீமா ஆற்றின் கரையில் அமைந்த கிராமம் ஆகும்.
இந்தியத் தொல்லியல் ஆய்வகம், இக்கிராமத்தில் 1986-இல் மேற்கொண்ட அகழாய்வில் கண்டெடுத்த, பிராகிருதம் மற்றும் பிராமி  எழுத்துக்களில் எழுதப்பட்ட  அசோகரின் பெயர் பொறித்த கல்வெட்டுகளால் இக்கிராமம் புகழ்பெற்றது. மேலும் அசோகர் மற்றும் அவரது மனைவிமார்களுடன் கூடிய சுண்ணாம்புக் கல் சிற்பம் இங்கு கிடைத்துள்ளது.